b'\n_START_ARTICLE_\nTaimyra\n_START_PARAGRAPH_\nTaimyra (ven. \xd0\xa2\xd0\xb0\xd0\xb9\xd0\xbc\xd1\x8b\xcc\x81\xd1\x80\xd0\xb0) on Karanmereen laskeva joki Krasnojarskin aluepiirin Taimyrin piiriss\xc3\xa4 Ven\xc3\xa4j\xc3\xa4ll\xc3\xa4. Sen pituus on 840 kilometri\xc3\xa4 (toisten tietojen mukaan 638 kilometri\xc3\xa4), valuma-alueen laajuus 124\xc2\xa0000 neli\xc3\xb6kilometri\xc3\xa4 ja keskim\xc3\xa4\xc3\xa4r\xc3\xa4inen virtaus 1220 kuutiometri\xc3\xa4 sekunnissa._NEWLINE_Joki saa alkunsa Byrrangavuorilta, virtaa Taimyrj\xc3\xa4rven l\xc3\xa4pi ja laskee Karanmeren Taimyrinlahteen. Se j\xc3\xa4\xc3\xa4tyy syys-lokakuun vaihteessa ja vapautuu j\xc3\xa4ist\xc3\xa4 touko-kes\xc3\xa4kuussa. Virtaus vaihtelee voimakkaasti ja on pienimmill\xc3\xa4\xc3\xa4n talvella. Taimyralla harjoitetaan baikalinsiian, planktonsiian ja nelman kalastusta.'